Paisios Dimitriadis

Paisios Dimitriadis (født 1997) er en kypriotisk friidrettsutøver som konkurrerer i sprintløp. Hans fremste internasjonale meritt er gull på 100 meter ved Det europeiske småstatsmesterskapet i friidrett 2018. 

 Idrettskarriere 
2014
Dimitriadis deltok ved junior-VM i friidrett 2014 i Eugene i USA. På 200 meter satte han personlig rekord i innledningsheatet, med 21,47 sekunder, men gikk ikke videre til semifinalene.IAAF - World Junior Championships - Results, besøkt 28. august 2016. 

Ved balkanmesterskapet i friidrett for ungdom 2014 vant han 400 meter, med ny personlig rekord på 48,77 sekunder.StivoZ.gr - Βαλκανικό πρωτάθλημα παίδων- κορασίδων (Σλίβεν, 15/5/2014) (oversatt), besøkt 28. august 2016.

2015
Ved De europeiske småstatslekene 2015 kom han på 2.-plass på 200 meter, bak Kevin Moore fra Malta. Dimitriadis løp her på 21,75 sekunder. 

2016
Han vant to medaljer ved Det europeiske småstatsmesterskapet i friidrett 2016. Individuelt kom han på 2.-plass på 100 meter, bak islandske Ari Bragi Karason. Kypros fikk også sølv på 1000 meter medleystafett. Han løp også 200 meter, der han kom på 4.-plass.Athletics Malta - CSSE MARSA MALTA - 11/06/2016, besøkt 28. august 2016.

Han vant 200 meter ved det kypriotiske mesterskapet i friidrett i juni 2016, der han løp på 21,53.KOEAC - 98ο ΠΑΓΚΥΠΡΙΟ ΠΡΩΤΑΘΛΗΜΑ ΑΝΔΡΩΝ (oversatt), besøkt 28. august 2016. Han vant også 100 meter med tiden 10,62.KOEAC - 98ο ΠΑΓΚΥΠΡΙΟ ΠΡΩΤΑΘΛΗΜΑ ΑΝΔΡΩΝ (oversatt), besøkt 28. august 2016.

2017
Han deltok igjen ved De europeiske småstatslekene 2017, som ble arrangert i Serravalle i San Marino. Der vant han 100 meter, og fikk sølv på 200 meter, bak Kolbeinn Höður Gunnarsson fra Island. Han satte ny personlig rekord på 200 meter med 21,33 sekunder. I tillegg fikk Kypros sølv på 4 x 100 meter stafett, bak Island.San Marino 2017 - Athletics , besøkt 17. juni 2018.

2018
I Det europeiske småstatsmesterskapet i friidrett 2018 vant han 100 meter, og fikk sølv på 200 meter bak Kolbeinn Höður Gunnarsson. Kypros fullførte ikke 1000 meter medleystafett. Under det kypriotiske mesterskapet i friidrett 2018 vant han 200 meter, og han fikk sølv på 100 meter. I juni deltok han i Middelhavslekene 2018, og kom der på sjuendeplass på 200 meter, men han nådde ikke finalen på 100 meter. Han deltok i Balkanmesterskapet i friidrett 2018, der han kom på femteplass på 200 meter. Han representerte Kypros under EM i friidrett 2018, men ble der slått ut i forsøksheatet på 200 meter.World Athletics - Results, besøkt 20. februar 2022.

2021
Han konkurrerte ikke i 2019 og 2020, men deltok igjen i det kypriotiske mesterskapet i friidrett 2021, der han kom på femteplass på 200 meter. 

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Kypriotiske sprintere
Kategori:Kypriotiske mestere
Kategori:Deltakere for Kypros under EM i friidrett 2018
Kategori:Deltakere under Det europeiske småstatsmesterskapet i friidrett 2016